**Татар теле һәм әдәбияты дәресләрендә укучыларның функциональ грамоталылыкларын формалаштыру**

Заманча мәктәпнең иң мөһим бурычларыннан берсе - функциональ белемле шәхес формалаштыру.Нәрсә соң ул “функциональ грамоталылык”?

(2 слайд)*Функциональ грамоталылык* терминына килгәндә,  совет һәм Россия лингвисты, психолог Алексей Алексеевич Леонтьев мондыйрак билгеләмәне бирә: «Функциональ грамоталылык – тормыш бурычларын хәл итү өчен, кешенең гомер дәвамында алган белемнәрен эшчәнлекнең төрле даирәләрендә, аралашуда һәм социаль мөнәсәбәтләрдә куллана белү сәләте ул». Әлеге билгеләмәне гадиләштерсәк, функциональ грамоталылык – кешенең тышкы мохит белән мөнәсәбәтләргә керү, тиз җайлашу һәм анда эшләү сәләте. (3 слайд)

(4 слайд)Белгәнебезчә, функциональ грамоталылык күпкырлы төшенчә. Ул үз эченә:

* уку грамоталылыгын,
* математик грамоталылыкны,
* табигый-фәнни грамоталылыкны,
* финанс грамоталылыгын,
* глобаль компетенцияләр,
* креатив фикерләүне ала.

(5 слайд)Иң беренче чиратта, укучыларның уку грамоталылыгын формалаштыру әһәмиятле. Укучыларда туган (татар) теле һәм әдәбияты дәресләрендә бу максаттан чыгып, төрле алым һәм формаларга таянабыз, Интернет-чыганаклардан файдаланабыз. Әдәбият укучыларны тормышка әзерли, анда барлык төр компетенцияләр кулланыла.

Уку грамоталылыгы – функциональ грамоталылыкның иң мөһим өлеше. Уку грамоталылыгын формалаштыру һәр дәрестә дә күзәтелә. Укучыда текстларны аңлау, куллану, бәяләү, алар турында уйлану сәләте үстерә. Рус төркемнәрендә уку аеруча зур урын алып тора, чөнки тел өйрәнүдә уку төп компонент булып тора. Ул сүз байлыгын киңәйтергә, контексттан таныш булмаган сүзләрне табып, аңларга, грамматик категорияләрне ныгытырга, сөйләм күнекмәләрен камилләштерергә булыша.

Функциональ грамоталылыкныбәяләү буенча халыкара тикшерүләр бар.2015елга кадәр өч компонентны (математик, табигый-фәнни, уку грамоталылыгы) тикшерделәр, 2015 елда финанс грамоталылыгын, 2018 нче елда глобаль компетенцияләрне һәм 2021нче елда креатив фикерләү халыкара PISA тикшерүләренә өстәделәр.

(6слайд)**PIRLS, TIMSS, PISA, TALIS** халыкара тикшерүләре уздырыла.

**PIRLS**тикшерүендәукучыларныңукуыһәмтекстныаңлавы тикшерелә.

**TIMSS**башлангычһәмуртасыйныфлардаматематикаһәм табигать фәннәре буенча белемнәрне тикшерүне күздә тота.

**PISA** тикшерүендә 15 яшьтәге яшүсмерләрнең өч елга бертапкыр математика, табигый-фәнни һәм уку грамоталылыгынтикшерәләр.

**TALIS** тикшерүендә инде укучыларны түгел, ә укытучыларныһәмдиректорларнытикшерәләр.Тикшерү5елгабертапкыруздырыла. 2008,2013һәм2018нчееллардауздырылды.

Тикшерүләрбуенчатүбәндәгенәтиҗәләрясалды:

1. Россия укытучыларының яшь үзенчәлеге башка илләрдәнөлкәнрәкикәнеачыкланды.
2. Россияукытучыларыберпредметтанартык укытмый, эшурынынешалыштырмый.
3. Россия укытучылары чит ил укытучыларыннан күбрәкэшли, административ эшкә күп вакытын сарыф итә.
4. Россия укытучыларының авыр гаиләдәге,предметларны авыр үзләштерүче балаларга игътибары җитми.

Яңа ФДББС буенча функциональ грамоталылык законлаштырылган.Эш программаларында ул планлаштырылган нәтиҗәләрдә күрсәтелә.

Шәхси һэм метапредмет нәтижәләрдә барлык төр грамоталылык буенча ирешергә тиешле нәтижәләр күрсәтелгән.

Хәзер закон укучыдан гына тугел, укытучыдан да функциональ грамоталылыкны таләп итә. Эш программаларында ЦОР бүлеге булу, укытучыдан цифрлы укыту ресурслары белән бик иркен эш итә белүне сорый. Болар – сайтлар, социаль челтәрләрне, мәйданчыкларны үзләштерү.Заман укучыдан артык булмасак та, бер сулышта атлавыбызны сорый.

Функциональ грамоталылыкны формалаштыру - катлаулы, күпкырлы, озак вакытлы процесс. Төрле заманча белем бирү технологияләрен кулланып кирәкле нәтиҗәләргә ирешергә була.